**Paula Anna-Maria Eerola** (s. 10. tammikuuta 1962 Joensuu) on suomalainen fyysikko. Hän aloitti maaliskuussa 2022 viisivuotiskauden Suomen Akatemian pääjohtajana. Hän on ollut Helsingin yliopiston kokeellisen hiukkasfysiikan professori vuodesta 2008. Vuodesta 2018 hän toimi vararehtorina Helsingin yliopistossa vastuualueinaan tutkimus, tutkimusinfrastruktuurit ja tutkijakoulutus.

Eerola valmistui ylioppilaaksi vuonna 1980 ja filosofian kandidaatiksi 1985. Hän väitteli tohtoriksi Helsingin yliopistossa 1990. Hän työskenteli Suomen Akatemian tutkimusassistenttina 1987–1990, Helsingin yliopiston assistenttina 1988–1992 ja tutkimusassistenttina 1994–1998. Vuodesta 1994 hän on ollut hiukkasfysiikan dosentti Helsingin yliopistossa. Eerola työskenteli Cernin tutkijana 1991–1993 ja tutkimusfyysikkona 1993–1997. Siellä hän suunnitteli kokeita Large Hadron Collider -hiukkaskiihdyttimelle. Vuosina 1998–2001 Eerola työskenteli Lundin yliopistossa erikoistutkijana ja vuosina 2001–2008 kokeellisen hiukkasfysiikan professorina sekä hiukkasfysiikan osaston varajohtajana 2001–2004 ja johtajana 2005–2008. Vuonna 2008 Eerola nimitettiin Helsingin yliopiston kokeellisen hiukkasfysiikan professoriksi. Hän on johtanut Suomen työryhmiä Compact Muon Solenoid -kokeissa.

Eerola valittiin lokakuussa 2017 Helsingin yliopiston matemaattis-luonnontieteellisen tiedekunnan dekaaniksi kaudelle 2018–2021. Elokuussa 2018 Eerola siirtyi yliopiston vararehtoriksi viisivuotiskaudelle.

Eerola on ollut Suomen Tiedeseuran jäsen vuodesta 2010. Hänet valittiin myös Ruotsin kuninkaalliseen tiedeakatemiaan 2010. Hänet valittiin Suomalaisen Tiedeakatemian jäseneksi vuonna 2012.

Lähteet
-------

1. 1 2  Suomalaisen Tiedeakatemian kotimaiset jäsenet  22.12.2021 (päivitetty). Suomalainen Tiedeakatemia. Viitattu 8.1.2022.
2. 1 2  Tervonen, Kaisu: Helsingin yliopiston vararehtori pitää fysiikkaa helpompana kuin yhteiskunnallisia kysymyksiä *HS.fi*.  6.1.2022. Viitattu 8.1.2022.
3. ↑  Suomen Akatemian pääjohtajaksi Paula Eerola  10.2.2022. Valtioneuvosto. Viitattu 9.4.2022.
4. ↑  Paula Eerola Helsingin yliopisto.  Arkistoitu 8.1.2022. Viitattu 8.1.2022.
5. 1 2  *Kuka kukin on 2011*, s. 105. Otava, 2011. ISBN 978-951-1-24712-8.
6. ↑  Nya utländska ledamöter invalda i akademien  26.5.2010. Kungl. vetenskapsakademien.  Arkistoitu 2.10.2013. Viitattu 25.11.2012. (ruotsiksi)
7. ↑  HY: Uusi alkeishiukkanen löydetty  4.7.2012. STT / Helsingin yliopisto.  Arkistoitu 5.3.2016. Viitattu 26.11.2012.
8. ↑  Aalto, Saija: Helsingin yliopiston dekaanit nimitettiin  18.10.2017. Helsingin yliopisto. Viitattu 8.1.2022.
9. ↑  Aalto, Saija: Helsingin yliopistoon neljä vararehtoria  6.6.2018. Helsingin yliopisto. Viitattu 8.1.2022.
10. ↑  Jäsenluettelo (pdf)  5.1.2022. Suomen Tiedeseura.  Arkistoitu 7.1.2022. Viitattu 8.1.2022.
11. ↑  Professori Paula Eerola on valittu Ruotsin tiedeakatemiaan  1.6.2010. STT/Helsingin yliopisto. Viitattu 8.1.2022.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Yhdysvallat

 |
|  |
| Tieteilijät | 
* CiNii
* ORCID

 |

 |